Diari Oficial de la Generalitat Valenciana


Sumari del DOGV 8220, del 25-01-2018 (2018/552)

Notificació de la sentència dictada en el procediment ordinari número 1791/2010.
--------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/552


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 1791/2010. [2018/552]  
Jesús Lorenzo Álvarez, secretari del Jutjat de Primera Instància número 5 de Dénia, faig saber que en el judici ordinari 1791/2010 s'ha dictat la resolució, literalment, com segueix:  
«Estime la demanda interposada per hereus de Molly Evans representada pel procurador José Vicente Bonet i assistits pel lletrat Herbert Ruprocht contra William Lovell declarat en rebel·lia, declare,  
  
Que la finca registral número 30050 del Registre de la Propietat número 2 de Xàbia, identificada com a parcel·la número 68 de la Urbanització Pinosol (referència cadastral 1533375PT5937V4686SP) va ser adquirida mitjançant contracte verbal de compravenda el dia 1 d'abril de 1991 pels consorts Terence George Evans i Molly Evans de William Novell i de Jennifer Derry.  
Que els senyors Evans van pagar en el seu moment per l'immoble als senyors Lovell i Derry la suma de 68.000 lliures esterlines.  
Que la dita venda mai no es va elevar a pública, i encara figuren com a titulars registrals els anteriors propietaris, senyors Lobell i Derry.  
Després de la compravenda verbal, l'any 1991 els consorts Terence George Evans i Molly Evans es van convertir en propietaris de ple dret i sense cap limitació de l'immoble, ostentant la possessió pacifica i ininterrompuda des d'aquell moment i fins hui.  
Que el dia 31 de desembre de 2008 va morir Terence George Evans, i es va adjudicar a la seua esposa Molly Evans, l'herència del seu difunt espòs.  
Amb la sentència ferma lliureu-ne manament al Registre de la Propietat de Xàbia número 2, adjunteu testimoniatge d'aquesta resolució i ordeneu la inscripció registral de la compravenda de la finca número 30.146 del Registre de la Propietat número 2 de Xàbia, identificada com a parcel·la número 68 de la Urbanització Pinosol (referència cadastral 1087078LY4263W2979KD) a favor dels consorts Terence George Evans i Molly Evans, a parts iguals indivises, compravenda formalitzada verbalment a l'abril de 1991.  
Lliureu manament al Registre de la Propietat número 2 de Xàbia i ordeneu a continuació la inscripció del domini de la mitat indivisa de la finca registral número 30.146, titularitat del finat Terence George Evans, a favor de la seua esposa Molly Evans, després que ella ha adquirit el domini de la finca per títol d'acceptació d'herència.  
  
Les costes processals meritades s'imposen al demandat  
Mode d'impugnació: mitjançant un recurs d'apel·lació davant de l??Audiència Provincial d'Alacant (art. 455 LEC).  
Així, aquesta és la meua sentència que pronuncie, mane i firme.»  
Publicació. La sentència anterior va ser donada, llegida i publicada pel jutge que la va dictar, mentres celebrava audiència pública el mateix dia de la data que, com a secretari judicial, en done fe.  
  
Dénia, 23 d'octubre de 2012.  
  
Atés que es desconeix el domicili o residència actuals de la part demandada, pel secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar aquest edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència al demandat.  
  
  
Dénia, 23 d'octubre de 2012.- El secretari: Jesús Lorenzo Álvarez.